Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: tagjainak megválasztásánál is alapvetõ elv a demokratikus legitimáció”. A 45/2005. (XII. 14.) AB határozatában pedig
Paragraph Index: 291

4. A kisebbségi választói jegyzék „titkossága” az egyén információs önrendelkezési jogának védelmére hivatkozással megakadályozza, hogy a közösségek fel tudjanak lépni az önkormányzáshoz, illetve az önazonossághoz való kollektív jogot sértõ cselekményekkel szemben. A jegyzék adatainak „zárt kezelése” megnehezíti azt is, hogy a jelöltek a kampány során ismertetni tudják programjukat a potenciális szavazókkal, illetve a választókhoz eljuthassanak a felelõs döntéshez szükséges információk. A már megalakult kisebbségi önkormányzatok esetében is problémát jelenthet, hogy a képviselõk nem tudják, kik a választóik. Bár az adott település teljes kisebbségi lakosságát kell képviselniük, fontos volna, hogy kapcsolatba léphessenek a jegyzékbe felvett választókkal, mert feltehetõleg õk a közösség legaktívabb, a kisebbségi közszolgáltatásokat leginkább igénylõ tagjai. Javasoljuk ezért annak átgondolását, hogy a kisebbségi választói jegyzékbe felvettek egyes adatai nyilvánosságra hozhatók legyenek. 2.9. A vizsgálat során megfogalmazott javaslataink A vizsgálat zárásaként arra kértük az Országgyûlést, hogy alkossa meg és a következõ általános választásokig léptesse hatályba a helyi (települési) kisebbségi önkormányzat létrehozására vonatkozó alkotmányos jog érvényesülése érdekében szükséges törvényi rendelkezéseket, valamint a helyi önkormányzati választásokon biztosítandó kedvezményes mandátumszerzés szabályait. Annak érdekében, hogy az Országgyûlés eleget tudjon tenni törvényhozói feladatainak, felkértük az önkormányzati és területfejlesztési minisztert, valamint az igazságügyi és rendészeti minisztert, hogy a vizsgálati jelentés megállapításainak figyelembevételével készítsék elõ a törvénymódosítás tervezetét. Azt javasoltuk, hogy a jogszabály-elõkészítés során olyan garanciákat dolgozzanak ki, amelyek biztosítják, hogy – kizárólag az érintett közösségek tagjai kérhessék eredményesen felvételüket a kisebbségi választó jegyzékbe; – az érintett kisebbségi közösségek megbízottjaik útján közremûködhessenek a kisebbségi választói jegyzék összeállításában; – a kisebbségi választói jegyzékbe való felvétel során egy olyan objektív szempontrendszer álljon rendelkezésre, amely lehetõvé teszi a megalapozott döntéshozatalt; – a kisebbségi önkormányzati választásokon kizárólag a képviselni kívánt közösséghez tartozó, ahhoz nyelvi és kulturális értelemben kötõdõ jelöltek vehessenek részt; – kizárólag azokon a településeken jöhessenek létre kisebbségi önkormányzatok, ahol a képviselet iránt valós közösségi igény van; – a kisebbségi jelölõ szervezetek tagot delegálhassanak a szavazatszámláló bizottságokba; – a kisebbségi választói jegyzék vezetésének alapvetõ szabályait törvényi elõírások rendezzék, különös figyelemmel arra, hogy a választópolgár mely esetekben kérheti a jegyzékbõl való törlését; – a kisebbségi közösségek tagjai – amennyiben kisebbségi jelöltként indulnak a választásokon – kedvezményesen, kevesebb elnyert szavazattal is mandátumot szerezhessenek a helyi önkormányzatok képviselõ-testületeiben. Felkértük továbbá az igazságügyi és rendészeti minisztert, hogy tekintse át: a büntetõ jogszabályok kellõ védelmet nyújtanak-e a kisebbségi önkormányzati választás tisztaságát sértõ cselekményekkel szemben, és amennyiben szükséges, készítse elõ a Büntetõ Törvénykönyv módosítását. Azzal az ajánlással fordultunk az Országos Választási Iroda vezetõjéhez, hogy fordítson fokozott figyelmet a helyi választási irodák felkészítésére, és jogalkalmazási gyakorlatuk egységesítésére. A javaslatainkra még nem érkezett kormányzati válasz. Az Országos Választási Bizottság azonban a választásokat értékelõ jelentésében úgy fogalmazott: „a nemzeti és etnikai kisebbségi jogok országgyûlési biztosának véleményével összhangban olyan jövõbeli szabályozást is elfogadhatónak tart, amelyben maguk a kisebbségek kezelhetik a saját névjegyzéküket.” Az adatvédelmi biztos is jelezte: támogatja, hogy a kisebbségi közösségek is közremûködhessenek a választópolgárok nyilvántartására irányuló eljárásban. Egyetért azzal is, hogy a jelöltek megismerhessék a kisebbségi választói jegyzékbe felvettek adatait, valamint aggályosnak tartja a kérelmek benyújtásának jelenlegi szabályait. 2007/67/II. szám II. A kisebbségi jogok érvényesülésének kulcsa: a kisebbségi oktatás

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes